CELEX: 22013A0718(01)
Language: sl
Date: 2013-07-18 00:00:00
Title: Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah

18.7.2013   
            
            
               SL
            
            
               Uradni list Evropske unije
            
            
               L 195/1
            
         Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah
   V skladu s členom 4 Sporazuma z dne 19. oktobra 2005 med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (1) (v nadaljnjem besedilu: Sporazum), sklenjenega s Sklepom Sveta 2006/325/ES (2), Danska, kadar so sprejeti izvedbeni ukrepi v skladu s členom 74(2) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (3), uradno obvesti Komisijo o svoji odločitvi glede izvajanja vsebine takih ukrepov.
   Izvedbena uredba Komisije (EU) št. 1142/2011 o uvedbi prilog X in XI k Uredbi Sveta (ES) št. 4/2009 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah (4) je bila sprejeta 10. novembra 2011. V skladu s členom 3(2) Sporazuma je Danska z dopisom z dne 14. januarja 2009 že uradno obvestila Komisijo o svoji odločitvi, da bo izvajala vsebino Uredbe Sveta (ES) št. 4/2009 (5), kolikor ta uredba spreminja Uredbo (ES) št. 44/2001 (6).
   V skladu s členom 4 Sporazuma je Danska z dopisom z dne 11. januarja 2012 uradno obvestila Komisijo o svoji odločitvi, da bo izvajala vsebino Izvedbene uredbe (EU) št. 1142/2011. To pomeni, da se bodo določbe Izvedbene uredbe (EU) št. 1142/2011 uporabljale za razmerja med Evropsko unijo in Dansko.
   V skladu s členom 4(4) Sporazuma uradno obvestilo Danske ustvari medsebojne obveznosti med Dansko in Evropsko unijo. Zato Izvedbena uredba (EU) št. 1142/2011 pomeni spremembo Sporazuma, kolikor spreminja Uredbo (ES) št. 44/2001, kakor je bila spremenjena z Uredbo (ES) št. 4/2009, in se šteje za njegovo Prilogo.
   S sklicevanjem na člen 4(3) Sporazuma lahko Izvedbeno uredbo (EU) št. 1142/2011 na Danskem izvajajo upravni organi v skladu z oddelkom 9 danskega zakona št. 1563 z dne 20. decembra 2006 o uredbi Bruselj I. Potrebni upravni ukrepi so začeli veljati 11. januarja 2012.
   
      (1)  UL L 299, 16.11.2005, str. 62.
   
      (2)  UL L 120, 5.5.2006, str. 22.
   
      (3)  UL L 12, 16.1.2001, str. 1.
   
      (4)  UL L 293, 11.11.2011, str. 24.
   
      (5)  UL L 7, 10.1.2009, str. 1.
   
      (6)  UL L 149, 12.6.2009, str. 80.